Skilvirkni markaða: Tengsl gagnsæis og skilvirkni
Regluverk fjármálamarkaða setja þeim sem innan þeirra starfa kröfur um það magn upplýsinga sem þarf að birta eða veita aðgang að. Slík regluverk nefnast gagnsæisreglur og þjóna mikilvægu hlutverki í að halda þeim skilvirkum. Því má líta á gagnsæi og skilvirkni á fjármálamörkuðum sem tvær hliðar á sama pening. Sambandið milli hugtakana er þó ekki svo einfalt að hægt ert að auka gagnsæi og skilvirkni eykst samstundis. Við aukið magn upplýsinga geta væntingar einstaklinga breyst, en þetta getur skilað sér í auknu flökti hlutabréfaverðs. Markmið ritgerðarinnar er að kanna samband gagnsæis og skilvirkni frá sjónarhól atferlis- og fjármálahagfræði. Sýnt verður hvernig hegðun einstaklinga á fjármálamörkuðum aðlagar sig að óvissu- og venjulegum tímum og hvaða afleiðingar aukið gagnsæi getur haft á hana. Einnig verður farið yfir hvernig slíkum rannsóknum er háttað og hvernig skilvirkni tengist þeim. Farið verður yfir sögu skilvirkni og innlegg þeirra fræðimanna sem til hugtaksins lögðu, en einnig skilgreint virkni þess og hvernig fræðimenn hafa prófað skilvirkni markaða. Um áramótin 2019-2020 var sett á fót endurbætt útgáfa af MiFID reglugerðinni sem ætlað var að auka gagnsæi á fjármálamörkuðum. Sem mun þjóna sem viðmið gagnagreiningar þegar prófað verður skilvirkni íslenska hlutabréfamarkaðsins fyrir og eftir breytingar á gagnsæisstigi hans.
Networked Digital Library of Theses and Dissertations